cyanic-selkie/wikianc huggingface dataset:
Fort Apache (cinta)
Argumento
En rematar a Guerra Civil Estausunidense, toz asperan que lo veterán capitán Kirby York, a qui toz respectan, esdevienga lo nuevo comandant de Fort Apache, situau en a Reserva India de Fort Apache, en un puesto remoto d'Arizona a on nomás bi ha que una chicota unidat de Caballería de l'exercito estausunidense. York heba estau mientres a guerra coronel d'un rechimiento y yera bien qualificau ta mandar en o fuerte. Tanimientres, a rapafui l'exercito ha decidiu atorgar lo mando a lo tenient coronel Owen Thursday, graduau de l'Academia Militar de West Point y que mientres a zaguer guerra civil heba estau cheneral. Thursday marcha enta lo suyo destín a remo, en considerar que mereixe un millor tracto, y amuestra ascape un caracter papitieso y soberbio; antiparte, mai no ha tractau con os amerindios ni en conoixe garra d'as suyas costumbres, tradicions y formas de luitar.
A Thursday, que ye viduo, l'acompanya su filla Philadelphia, con un carácter radicalment diferent, y que destaca por a suya simpatía. Bien luego pai y filla troban a lo choben tenient Michael Shannon O'Rourke, qui marcha dende l'Academia de West Point enta lo suyo primer destín como segundo tenient chustament en Fort Apache, en estar lo fillo d'o sarchento mayor Michael O'Rourke, qui en ye destinau tamién. Bien luego entre los dos chóvens naixe una atracción amorosa, encara que ixo no li cuaca pas guaire a lo pai d'a mesacha. Thursday no considera que un segundo tenient fillo d'un sarchento pueda tener un livel suficient para casar-se con a suya filla, encara que o sarchento O'Rourke mientres a guerra heba mandau la Brigada Irlandesa y heba recibiu la Medalla d'Honor d'o Congreso, que li atorgaba lo dreito de ninviar a lo suyo fillo en l'Academia de West Point.
Bien luego de plegar o nuevo comandant en o fuerte, esclatan problemas con os indios apaches d'a reserva mandaus por Cochise, en estar los indios malcontentos por as actividatz d'o corrupto Silas Meacham, achent d'o Gubierno d'Estaus Unius en a reserva. Owen Thursday aplica rigorosament punto por punto as ordenanzas militars y considera que li pertoca protecher a Meacham, encara que se li rechiren os budiellos en fer-lo, y lo fa en contra d'os consellos d'o capitán Kirby York, qui li diz que lo millos ye tractar a las tribus con respecto y remediar os mals causaus por l'achent corrupto.
En zagueras, Cochise considera que lo suyo pueblo no puet continar asperando y decide albandonar a reserva y principiar una luita contra l'exercito. Una vegada mas Thursday no quiere ascuitar os consellos de Kirby y decide marchar con a mayor parte d'as tropas d'o fuerte contra Cochise ta ganar-ie gloria y honors.
Rodache
O rodache d'as scenas exteriors se fació en a suya mayor parte en Monument Valley d'Arizona, encara que las scenas d'o propio Fort Apache se rodoron en o rancho Corriganville Movie Ranch, en California, a on se i debantó dende zero lo Fort Apache que amanixe en a cinta.
L'enquadre d'as imáchens d'a cinta s'inspira en os treballos pictoricos d'o pintor estausunidense Frederic Remington sobre scenas d'a vida cotidiana en o Far West', encara que en estar una cinta en blanco y negro no puet amostrar-se con plenitud ixa caracteristica, que sí se consigue plenament en a segunda cinta d'a trilochía d'a Caballería, She Wore a Yellow Ribbon ya rodada en color, a on lo suyo director de fotografía, Winton C. Hoch, consiguió que li concedisen l'Oscar a la Millor Fotografía.
Districto de Bernay
O districto de Bernay (en francés arrondissement de Bernay, en normando arroundîment de Bernay) ye un districto d'o departamento francés d'Eure y rechión de Normandía.
A suya población ye de 264.972 habitants en una superficie de 3.936 km² con una densidat de población de 67 hab/km²
A capital d'o districto ye a subprefectura de Bernay, y en fan parte 9 cantons.
Cabezo (Camín Reyal)
Cabezo ye un mont de 1.017 metros d'altaria situau en o termin municipal de Camín Reyal.
Tricot
thumb|Diferents tipos de tricotz. Un tricot (de l'occitán < tricòt) ye una prenda de vestir de punto, a sobén de lana, cotón u telas sinteticas, que cubre o tronco y estremidatz superiors.
Por o suyo teixito se fa servir por un regular como prenda d'abrigo.
Clarión
thumb|Clarions de colors. O clarión (d'o francés <crayon) ye una archila blanca que, preparata en barretas, se fa servir ta escribir en una pizarra.
A mezcla de cenisa y augua ha estata emplegata como pintura por diferents culturas mesoamericanas.
Joachim Müncheberg
Joachim Müncheberg, naixito de Friedrichsdorf (Provincia de Pomerania, Imperio Alemán, hue Polonia) o 18 d'aviento de 1918 y muerto en combate en Meknassy (Protectorau francés de Tunicia, hue Tunicia) o 23 de marzo de 1943 estió un militar d'aviación de caza alemán, que luitó con a Luftwaffe d'o Tercer Reich mientres a Segunda Guerra Mundial.
Partecipó en as prencipals batallas d'a guerra dica la suya muerte (batalla de Francia, batalla d'Anglaterra, Frent Oriental y Frent d'a mar Mediterrania), recebindo a Cruz de Caballero d'a Cruz de Fierro con Fuellas de Caixico y Espatas.
Reserva Natural d'as Saladas de Chiprana
A Reserva Natural d'as Saladas de Chiprana ye una reserva natural d'Aragón. Se troba situata de tot en o municipio de Chiprana, en a comarca de Baixo Aragón-Casp. Fue declarato como espacio natural protechito en l'anyo 2006 y tien una superficie de 154 ha, con una Zona Periferica de Protección de 360 ha.
Andrei Konchalovsky
Andrei Konchalovsky (en ruso y alfabeto cirilico Андре́й Серге́евич Михалко́в-Кончало́вский, nombre artistico d'Andron Sergeyevich Mikhalkov), naixito de Moscú (Unión Sovietica, hue Rusia) o 20 d'agosto de 1937, ye un director cinematografico ruso, con una destacata carrera en o Cine sovietico y en o Cine estausunidense.
Reserva Natural d'as Saladas de Chiprana
Se tracta d'un complexo endorreico formato por 6 basas: a Salada Grande de Chiprana, a Salada de Roces, o Prado del Farol y atras tres mas chicorronas. A Salada Grande ye o solo eixemplo de lacuna d'istas caracteristicas y de gran fundaria en Europa, ya que l'altaria maxima d'o ran de l'augua gosa estar de dica 5,6 m en mayo. As suyas auguas son prou salinas y son transparents lo que permite, en dentrar a luz o sol a fotosintesi d'as especies vechetals que i viven.
Cheolochía
160px|thumb|left|[[Artemia salina en as Saladas de Chiprana]] O entorno ye formato por materials terciarios, d'orichen continental. Destacan as formacions de paleocanals que rodian y trescruzan a lacuna, antigos cauces de ríos hue fosilizatos. L'augua ha erosionato os materials mas tovos como os salagons y archilas que rodiaban istos cauces de piedra d'arena.
Flora
thumb|230px|left|En Europa, a [[Ruppia maritima nomás se puet trobar en Chiprana]] A flora que bi ha en iste espacio natural ye adaptata a las grans cantidatz de sal de l'augua y as plachas d'o entorno. Se troban asinas plantas halofilas, que acceptan bien as grans concentracions salinas como a Salicornia sp., a Salsola sp. u a Ruppia maritima que nomás se puet trobar aquí en tot o continent europeu. Bi ha formacions de tamarizas (que a diferencia d'atros tamarizals d'a val de l'Ebro ye de Tamarix boveana y no de Tamarix gallica).
Una mica mas luent d'a lacuna trobamos especies como o espantalobos (Colutea arborescens) u a sosa (Salsola oppositifolia) y Cytisus striatus. En zonas de menor salinidat tamién bi ha carrizos y chuncos. A zaguera faixa de vechetación ye composata d'arbustos baixos mediterranios como tremoncillo (Thymus vulgaris), romero (Rosmarinus officinalis) u allagas (Genista scorpius), ta dar ya paso a zonas de cautivo de oliveras y reganos.
They Died with Their Boots On
They Died with Their Boots On (títol orichinal en anglés, en aragonés Morioron con as suyas botas puestas; enguerada en Aragón con o títol en castellano de Murieron con las botas puestas. Morioron con as botas puestas en aragonés) ye una cinta de western belico y biografico estausunidense, dirichida en l'anyo 1941 por Raoul Walsh seguntes un guión orichinal d'Æneas MacKenzie, Wally Kline y Lenore J. Coffee y producida por Hal B. Wallis y Robert Fellows ta la productora Warner Bros. Pictures. Con una dirección de fotografía de Bert Glennon y una Banda Sonora Orichinal de Max Steiner (cal destacar-ne la inclusión d'a canción Garryowen, una chiga irlandesa que yera la favorita d'o cheneral Custer), en l'elenco d'a cinta se puet trobar a destacaus actors como Errol Flynn, Olivia de Havilland, Arthur Kennedy, Charley Grapewin, Gene Lockhart, Anthony Quinn, George P. Huntley Jr., Stanley Ridges, John Litel, Walter Hampden, Sydney Greenstreet, Regis Toomey, Hattie McDaniel, Minor Watson y Joseph Crehan. Ista cinta estió la ueitena y zaguer vegada que compartioron elenco los actors Errol Flynn y Olivia de Havilland, protagonistas masculín y femenín d'a cinta.
A cinta presenta una versión edulcorada y muit ficticia d'a vida d'o cheneral de Caballería George Armstrong Custer de l'exercito estausunidense dende la suya dentrada en l'Academia Militar de West Point dica la suya muerte en a batalla de Little Bighorn. Cal parar cuenta de que lo rodache d'a cinta s'escaició en l'anyo 1941, estando enguerada en Nueva York o 21 de noviembre, poquetz días antes de l'ataque a Pearl Harbor o 7 d'aviento, que precipitó la dentrada d'Estaus Unius en a Segunda Guerra Mundial, y la sociedat estausunidense amenistaba tener herois en ixos momentos de dificultatz. Asinas, se presenta en a cinta la situación que conduz a la batalla final como una baralla entre politicos corruptos d'una man y l'heroico cheneral Custer d'atra, con os indios como sufridors d'as maquinacions d'os politicos corruptos de Washington. Tanimientres, seguntes o guionista y historiador Alex von Tunzelmann:
Torrella
Torrella ye un municipio d'o País Valenciano d'a provincia de Valencia, situau en a comarca d'a Costera. A suya población ye de 158 habitants (2007) en una superficie d'1,1 km² con una densidat de población de 143,64 hab/km².
They Died with Their Boots On
Entre las muitas incorreccions y incoherencias d'a cinta, Alex von Tunzelmann destaca que qui anunció que s'heba descubierto oro en as Black Hills y ubrió la puerta ta lo lurte de buscadors que provocó la revuelta d'os lakotas y la guerra estió chustament o cheneral George Armstrong Custer.
Como en qualsiquier cinta tenyida d'heroísmo (y lo chenero d'o western no en ye una excepción) s'amenista un heroi, que en ista cinta no puet estar so que o cheneral George Armstrong Custer interpretau por Errol Flynn; pero tamién s'amenista un antiheroi, que (y ista ye una d'as novedatz d'a cinta) no ye pas l'indio, a qui s'amuestra en a cinta con bella benevolencia, so que os politicos corruptos encarnaus dende lo principio d'a cinta por o papel de Ned Sharp, interpretau por Arthur Kennedy. Ned Sharp representa lo contrapunto d'orden frent d'as tendencias anarquicas de Custer y, d'atra man, representa tamién a importancia d'os diners, d'o comercio y d'o capitalismo frent a la importancia que Custer li atorga a la gloria.
Argumento
George Armstrong Custer plega en l'Academia Militar de West Point con un extravagant uniforme inspirau en l'uniforme de Joachim Murat que ell mesmo heba disenyau y acompanyau d'o suyo canelerio, estando confundiu por os sentinelas con un cheneral. Dende lo primer momento Custer amuestra poco intrés por a disciplina militar pero destaca por as suyas qualidatz como chinete de Caballería, estando lo zaguero d'a suya clase de cadetz quan se produz la batalla de Fort Sumter y emprencipia la Guerra Civil Estausunidense. Lo Gubierno d'Abraham Lincoln decide incorporar a l'exercito estausunidense la mayor cantidat posible de cadetz como oficials dabant d'a necesidat imperiosa de reunir tropas ta luitar contra la sublevación d'os Estaus Confederaus d'America y la mayor parte d'a clase de Custer marcha enta los suyos destins, pero Custer ye arrestau como gosa escayecer.
alavez plega en l'Academia de visita con su pai la choven Libbie Bacon, qui s'enamora d'o choven cadet, que li corresponde, pero lo claman ta incorporar-se ascape a las filas de l'exercito y marcha sin responder a la invitación que li heba feito Libbie ta que la visitase de tardada. En plegar en Washington, DC Custer precura sin guaire exito obtener un destín de mando de tropas, pero lo mantienen en aspera dica que casualment troba en un restaurant a lo tenient cheneral Winfield Scott, chefe de l'exercito estausunidense, qui li consigue un destín en una unidat de Caballería a on fa una acción heroica que li comporta una medalla, una ferida de guerra y un permiso, que aproveita ta visitar la suya ciudat natal, Monroe, a on tamién i vive Libbie. Sindembargo, encara que tien una carta de presentación escrita por un cheneral amigo d'o pai de Libbie, un malentendiu fa que iste se niegue a recibir-lo.
Tanimientres, por una error burocratica, bien luego se troba nombrau cheneral d'a Brigada de Michigan, una unidat de Caballería formada por quatre rechimientos. L'actuación de Custer con succesivas cargas de caballería d'os rechimientos d'a Brigada (1º de Michigan, 5eno de Michigan, 6eno de Michigan y 7eno de Michigan) en a batalla de Gettysburg ye decisiva ta frenar l'abance d'a caballería de l'exercito confederau de J. E. B. Stuart que menazaba la ciudat de Washington, la capital.
Dende alavez, Custer manda con a-saber-lo d'exito unidaz d'a Caballería estausunidense mientres la guerra, dica que remata y torna en a suya ciudat natal, a on finalment fa la voda con Libbie. Bien luego se cansa d'a vida civil, y prencipia a tener problemas d'alcoholismo y la suya muller pide aduya a lo cheneral Scott, qui troba un destín ta Custer en o territorio de Dakota mandando lo 7eno de Caballería en Fort Lincoln. Quan Custer i plega en o suyo destín, troba que lo rechimiento ye una colla de zorrizos indisciplinaus que amenista lo liderazgo d'un chefe riguroso. Qui fomenta l'alcoholismo d'a tropa y amás vende armas a lo indios ye Ned Sharp, que ya heba estau enemigo de Custer mientres que yeran cadetz en l'Academia Militar de West Point. Custer troba una ferramienta ta fomentar l'esprito de cuerpo d'as tropas en una canción que li heba ensenyau un britanico, Garryowen. Lo 7eno de Caballería bien luego gana una mereixida fama por a suya disciplina, y contiene a los colonos que quieren dentrar en o territorio indio ilegalment, vulnerando los tractaus entre los indios y lo Gubierno estausunidense.
Pero Ned Sharp y lo suyopai manipulan ta lograr la destitución de Custer, que marcha enta Washington ta denunciar-ie la corrupción reinant. Mientres la suya ausencia, se revocan la suyas órdenes y se fomenta la invasión por buscadors d'oro d'os territorios indios de Black Hills y esclata una guerra contra los lakotas que defienden las suyas tierras. Finalment, Custer consigue que lo President d'os Estaus Unius Ulysses S. Grant li permita de tornar en Fort Lincoln y recuperar lo mando d'o rechimiento, marchando heroicament a luitar contra los indios, morindo ell y la mayor parte d'o rechimiento en a batalla de de Little Bighorn.
Producción
Sobre un guión orichinal, la cinta se concibió dende un primer momento ta estar protagonizada por Errol Flynn y asinas l'anunció la productora Warner Bros. en chinero de 1941, pero lo rodache no prencipio dica que l'actor remató la filmación d'unatra cinta que yera interpretando, Dive Bomber.
O rodache, por limitacions de presupuesto, se fació en una zona rural a lo canto d'a ciudat de Los Angeles y no pas en os scenarios reals d'os escaicimientos, como yera la intención orichinal. Mientres lo rodache morioron tres personas: la primera por una cayida d'o caballo, en crevando-se lo cuello, la segunda en tener un infarcto de miocardio, y la tercera, empalau por una espada que portaba mientres una carga de caballería en cayer tamnién d'o suyo caballo. L'actor Jim Thorpe (que no amanixe en os títols de credito d'a cinta) tenió una baralla con Errol Flynn mientres lo rodache, noquiando-lo.
Ta la Banda Sonora Orichinal d'a cinta, Max Steiner adaptó una chiga tradicional de musica irlandesa, Garryowen, que yera la canción favorita d'o cheneral Custer. Tanimientres en a trama d'a cinta se presenta como una canción que li ensenya un oficial que proveniba de l'exercito britanico. La productora fació servir partes recicladas d'a banda sonora de They Died with Their Boots On ta las cintas Silver River y Rocky Mountain, dos cintas de western posteriors protagonizadas por Errol Flynn.
Salas de los Infantes
Salas de los Infantes ye un municipio d'a comunidat autonoma castellanoleyonesa d'a provincia de Burgos, situau en a comarca de Sierra de la Demanda y partiu chudicial de Salas de los Infantes (en ye a suya capital).
A suya población ye de 2.132 habitants (2008) en una superficie de 31,32 km², con una densidat de población de 68,07 hab/km².
Cheografía
A localidat de Salas de los Infantes ye situada a 964 metros d'altaria sobre lo livel d'a mar, a una distancia de 56 km d'a ciudat de Burgos, a capital d'a suya provincia.
Districto d'Evreus
O districto d'Evreus (en francés arrondissement d'Évreux, en normando arroundîment d'Évreux) ye un districto d'o departamento francés d'Eure y rechión de Normandía.
A suya población ye de 214.522 habitants en una superficie de 1.010 km² con una densidat de población de 211 hab/km².
A capital d'o districto ye a prefectura d'Evreus, y en fan parte 10 cantons.
Mike Pollock
Mike Pollock (Michael B. Pollock), naixito de Roslyn Heights (Nueva York) o 9 de marzo de 1965, ye un actor estausunidense.
Algemesí
Algemesí ye un municipio valenciano d'a provincia de Valencia, situato en a comarca d'a Ribera Alta. Fa parte d'o partiu chudicial d'Alchecira.
A suya población ye de 28.293 habitants (2011) en una superficie de 41,50 km² con una densidat de población de 681,76 hab/km².
Cheografía
A localidat d'Algemesí se troba situata a 17 metros d'altaria sobre o livel d'a mar, a una distancia de 32,5 km d'a ciudat de Valencia, a capital d'a suya provincia y d'o País Valenciano.
O río Xúcar trescruza o suyo termin municipal, chunto con o suyo afluent, o río Magre.
Mugas
O termin municipal d'Algemesí muga a o norte con Alginet; a o nord-este con Sollana; a l'este con Albalat de la Ribera y Polinyà de Xúquer; a o sudeste con Alchezira; a o sud con Alchezira; a o sudueste con Guadassuar; a l'ueste con Guadassuar; y a o norueste con Alginet.
Gordan e Polinhan
Gordan e Polinhan (Gordan e Polinhan en occitán, Gourdan-Polignan en francés y oficialment) ye una comuna occitana en o departamento francés d'Alta Garona, districto de Sent Gaudenç, cantón de Banyeras de Luixón y rechión d'Occitania.
A suya población ye de 1.194 habitants (1999) en una superficie de 5,26 km², con una densidat de población de 227,00 hab/km².
Districto de Chartres
A suya población ye de 200.977 habitants en una superficie de 2.130 km².
A capital d'o districto ye a prefectura de Chartres, y en fan parte 8 cantons y 148 comunas.
Lophius budegassa
O rape fosco (Lophius budegassa (Spinola, 1807) ) ye una especie de peix d'a orden d'os Lophiiformes y familia Lophiidae que se troba en a mar Mediterrania oriental.
Adrien Brody
Adrien Nicholas Brody ye un actor estausunidense d'orichen chodigo, naixito o 14 d'abril de 1973 en Woodhaven (Queens, Nueva York, estato de Nueva York).
Premios
Adrien Brody recibió un premio Oscar a o Millor Actor en 2002 por o suyo papel en a cinta The Pianist, de Roman Polanski. Por ista cinta recibió amás un Premio César a o Millor Actor (en 2003).
Barbasan
Barbasan (Barbasan en occitán, Barbazan en francés y oficialment) ye una comuna occitana en o departamento francés d'Alta Garona, districto de Sent Gaudenç, cantón de Banyeras de Luixón y rechión d'Occitania.
A suya población ye de 438 habitants (2006) en una superficie de 6,05 km², con una densidat de población de 72,40 hab/km².
Ilesia de Sant Carlos Borromeo de Viena
A ilesia de Sant Carlos Borromeo (en alemán Karlskirche) ye una ilesia situata en a parti o sud d'a Karlsplatz en a ciudat de Viena, Austria. Se troba en l'extremo d'o primer districto, 200 metros difuera d'a Ringstraße. Ye un d'os exemplos mas importants d'ilesias d'estilo barroco y tien una cupula en forma d'elipsoide alargato.
Dende que o conchunto d'a Karlsplatz fue esviellato en zaguerías d'os anyos 1980, a Karlskirche ha ganato fama debito a la suya cupular y a las dos granizas columnas que tien en os laterals y que son decoratas con baixo-relieus, prenendo amás un papel de contrapeso arquitectonico entre os edificios d'a Musikverein y a Universidat Tecnica de Viena.
A ilesia, que ye cuidata actualment por una orden relichiosa, ha estato mientre muito tiempo ilesia parroquial, asinas como seu de l'asociación d'estudiants catolicos d'a Universidat Tecnica de Viena.
Disenyo y construcción
En 1713, un anyo dimpués d'a fin d'a gran epidemia de peste bubonica, l'emperador Carlos VI, rei d'Aragón como Carlos III, ordenó a construcción d'una ilesia en honor d'o suyo santo, Sant Carlos Borromeo venerato por os malautos de peste, ta agradeixer as relativament pocas baixas que causó a malautía en a ciudat. Alavez s'organizó un concurso arquitectonico, que ganó Johann Bernhard Fischer von Erlach sobre atros famosos arquitectos como Ferdinando Galli-Bibiena u Johann Lukas von Hildebrandt. A construcción prencipió en 1716 baixo supervisión d'Anton Erhard Martinelli. Dimpués d'a muerte de J. B. Fischer en 1723, o suyo fillo Joseph Emanuel Fischer von Erlach, completó a construcción en 1737 fendo bellas modificacions d'os plans orichinals. A ilesia orichinalmente teneba una linia de visión dreita enta o Hofburg estando iste, dica 1918, o patrón imperial ta todas as ilesias parroquials.
Como creador d'arquitectura historica, J. B. Fischer reunió os mas diversos elementos. A frontera en o centro, que leba enta a portalada, corresponde a o modelo de templo griego. As dos columnas en os laterals, obra de Lorenzo Mattielli, siguen o modelo d'a Columna de Trachán en Roma. Amán d'istas, as dos torres d'a ilesia amostran a influyencia d'o barroco italiano (Bernini y Borromini). Sobre a dentrada, se debanta a cupula que o choven J. E. Fischer acurtó y alteró parcialment respecto a os plans de su pai.
Cantón d'Eusa
O cantón d'Eusa puet estar:
Forru
Forru (Forru en sardo; Collinas, en italiano y oficialment) ye una comuna sarda en a provincia italiana de su Campidanu de Mesu y rechión de Cerdenya, que feba parte de l'antigo reino de Cerdenya.
A suya población ye de 927 habitants (2007) en una superficie de 20,79 km², con una densidat de población de 44,58 hab/km².
Cheografía
A localidat de Forru ye situata a 249 metros d'altaria sobre o livel d'a mar.
Arcipestrau d'Alagón
Parroquias
Perteneixen a l'arcipestrau d'Alagón as siguients parroquias:
Verbos modals en francés
Los verbos modals en francés son uns verbos semiauxiliars que indican la modalidat (probabilidat, obligación u deseyo). . Los verbos modals se construyen en cheneral con lo infinitivo y sin de preposición dezaga, a vegadas con subchuntivo :
Entre los diferents emplegos tenemos apariencia, acción no realizada in extremis, deseyo, intención, necesidat, voluntat, probabilidat y consello negativo u ironico:
Apariencia
Lo verbo sembler seguiu d'un infinitivo indica l'acción aparent.
Deseyo, intención, necesidat u voluntat
Lo verbo vouloir seguiu d'un infinitivo expresa la voluntat y equivale a la perifrasi verbal d'intencionalidat querer + infinitivo de l'aragonés y atras luengas iberorromanicas.
Estubeny
Estubeny ye un municipio de la provincia de Valencia, situato en la comarca de la costera. La suya población ye de 142 habitants (2007), en una superficie de 6,4 km² con una densidat de población de 22,19 hab/km².
Lophius piscatorius
O rape blanco (Lophius piscatorius (Linnaeus, 1758) ) ye una especie de peix d'a orden d'os Lophiiformes y familia Lophiidae que vive en l'Atlantico nororiental dende la costa de Marruecos dica Noruega y la costa sud d'Islandia, pero tamién en as Azores, a mar Mediterrania, a mar Hadriana, a mar Echea y la Mar Negra.
Paisache Protechiu d'as Foces de Fago y Biniés
O Paisache Protechiu d'as Foces de Fago y Biniés ye un paisache protechiu d'Aragón que se troba situau en a comarca d'a Chacetania, en a provincia de Uesca, entre os termins municipals d'Ansó, a Canal de Berdún y Val d'Echo. Ye un espacio protechiu dende 2010, estando alavez o espacio protechiu mas recient en Aragón.
A suya superficie total ye de 1.440 hectarias que se dividen entre a foz de Fago, formada por o barranco Tartiste, con 1.158 ha y a foz de Biniés, formada por o río Veral, con 1.282 ha.
Cheolochía
left|thumb|230px|[[Río Veral.]] Cheolochicament l'aria on son as foces forma una unidat morfoestructural d'o flysch, situada a o sud d'as sierras prepirenencas interiors y que baixa dende os 2.000–2.100 m d'altaria en o Perineu dica a canal de Berdún, a 800–1.000 m. En o Flysch d'esta zona destaca a unidat litostratifrafica dita "Grupo Echo". O paisache, formau por piedra d'arena y sallagons, ye debuixau por tozals y tucas redondiadas.
Os tramos on o río Veral ha esgarrapau o substracto cheolochico formando foces corresponden a tramos que trescruzan os materials duros, solubles y permeables de calsinera, materials que no han permeso de fer-se val mas ampla como a que bi ha en os tramos por on o río trescruza os sallagons. Debiu a o proceso de karstificación en muitos puntos l'augua forata a calsinera formando asinas cuevas y foraus como a "cueva d'o Palomar" y o "forau d'os Gavachos".
Fauna
thumb|left|230px|En istos ríos se troban [[Salmo trutta fario|truitas.]] As especies animals son a-saber-las en ista zona. Entre as aus se pueden destacar o vueitre común (Gyps fulvus), o trencauesos (Gypaetus barbatus), l'agarraparedes (Tichodroma muraria) u o falcet de tripa blanca (Apus melba), todas ellas especies asociadas a las zonas de cinglos. En as zonas aqüaticas trobamos tamién o torda d'augua (Cinclus cinclus) y a aguanieve amariella (Motacilla cinerea).
Entre os peixes presents en os ríos y barrancos cal destacar siet especies: a truita común (Salmo trutta fario), o barbo común (Barbus graellsii), o barbo culirroyo (Barbus hasii), a madrilla (Chondrostoma toxostoma y Chondrostoma arcasii), a chipa (Phoxinus phoxinus) y l'andrea (Barbatula barbatula).
Entre os amfibios y reptils, destacan a salamanquesa común (Tarentola mauritanica), o furtarropas (Psammodromus algirus), a culebra d'esculapio (Elaphe longissima), o zapo común (Bufo bufo) y a granota común (Rana perezi).
Flora
thumb|230px|[[Juniperus oxycedrus, un d'os arbustos que i creixe.]] Por estar una zona de transición entre os climas atlantico y mediterranio son a-saber-las as especies vechetals que se i pueden trobar.
As zonas de menor altaria constituyen un ecosistema mesomediterranio a on se troban os carrascals, con arbustos como os buixos y atras especies como Rhamnus alaternus, Phillyrea media, Pistacia terebinthus, Juniperus oxycedrus, Colutea arborescens y Euphorbia characias.
Os fondons d'as foces constituyen enclaus con microclimas mas fredos a on apareixen eixemplars de carrasca, Phillyrea angustifolia, Lonicera implexa y Ephedra nebrodensis.
Atras especies que se troban en iste entorno son o pin royo (Pinus sylvestris), procedent de repoblacions que se i han feito.
En as riberas d'os ríos y barrancos se puede trobar a Salix eleagnos subsp. Angustifolia y Salix purpurea que d'hibierno dan color a la zona.
Cynops fudingensis
Cynops fudingensis (Cynops fudingensis en clasificación scientifica (Wu, Wang, Jiang & Hanken, 2010 ; tamién descrito como Hypselotriton fudingensis) ye una especie d'o chenero d'amfibios Cynops de l'orden d'os urodelos, subfamilia Pleurodelinae y familia Salamandridae, que tiene a suya aria de distribución en a provincia de Fujian (China).
Districto de Dreux
O districto de Dreux (en francés arrondissement de Dreux) ye un districto d'o departamento francés d'Eure y Loir y rechión Centro-Val de Loira.
A suya población ye de 126.164 habitants en una superficie de 1.500 km², con una densidat de población de 84 hab/km².
Molimento Natural d'os Organos de Montoro
O Molimento Natural d'os Organos de Montoro ye un Molimento Natural d'Aragón que fa parti d'o rete d'espacios naturals protechitos. Declarato como espacio protechito o 19 d'octubre de 2010, se troba situato en la sierra de la Garrocha amán de Montoro, entre os termins municipals de Villar Luengo y Exulve, entre o Mayestrato y a comarca d'Andorra-Sierra d'Arcos, con 188 ha. de superficie.
Cheolochía
250px|right|thumb|Organos de Montoro Os Organos de Montoro son unas formas de calsinera de grans dimensions formatas por estratos con capuzamientos subverticals d'o periodo cretacio, (unas rallas) crebatas en unidaz verticals como si fuesen garras, pasando a la fin un proceso de karstificación. A quasi verticalidat d'estos estratos contrasta con a horizontalidat d'os materials d'atras partz d'o Mayestrato terolano a on bi ha muelas, pero ye comparable a la verticalidat d'os estratos cretacios d'atras localidaz terolanas como Uesa.
Beluns d'os tramos d'estratos de calsinera d'este parache han definito la Formación de los Organos de Montoro, una unidat litostratigrafica calsinosa d'o Sistema Iberico con una succesión de calsineras detriticas y calsineras micriticas de colors grisas y con estratificación planar u ondulata.
Flora
A vechetación ye a propia de zonas de meya montanya mediterrania, predominando especies como as carrascas (Quercus ilex ballota) u a sabina negra (Juniperus phoenicea). En as paretz de roca d'os Organos de Montoro bi ha poca vechetación y nomás se troba en as crepazas que bi ha, manimenos tien un gran valor ecolochico por o suyo caracter endemico.
Bi ha especies que se troban en a redolada que se son catalogatos como flora aragonesa com por eixemplo os rabos de gato (Sideritis hirsuta), hierbas de Santa Rosa (Antigonon leptopus), tremonciello (Thymus godayanu) y cardoneras (Ilex aquifolium).
Fauna
A fauna d'ista zona tamién ye variata, destacando as aus rupícolas como o vueitre Gyps fulvus, y o bucardo Capra pyrenaica hispanica en as laderas, especies propias d'un clima continental de montanya, a on que os veranos son suaus y os hibiernos muit fredos.
Districto de Châteaudun
O districto de Châteaudun (en francés arrondissement de Châteaudun) ye un districto d'o departamento francés d'Eure y Loir y rechión Centro-Val de Loira.
A suya población ye de 59.033 habitants en una superficie de 1.439 km² con una densidat de población de 41 hab/km².
A capital d'o districto ye a subprefectura de Châteaudun, y en fan parte 4 cantons y 61 comunas.
Poentís de Ribèra
Poentís de Ribèra (Poentís de Ribèra en occitán, Pointis-de-Rivière en francés y oficialment) ye una comuna occitana en o departamento francés d'Alta Garona, districto de Sent Gaudenç, cantón de Banyeras de Luixón y rechión d'Occitania.
A suya población ye de 792 habitants (1999) en una superficie de 6,58 km², con una densidat de población de 120,36 hab/km².
Districto de Brest
O districto de Brest (en bretón arondisamant Brest, en francés arrondissement de Brest) ye un districto d'o departamento francés de Finisterre y rechión Bretanya.
A suya población ye de 362.380 habitants en una superficie de 1.408 km², con una densidat de población de 257 hab/km².
A capital d'o districto ye a subprefectura de Brest, y en fan parte 12 cantons y 77 comunas.
Camiseta
En muitos esportes d'equipe, as colors d'a camiseta sirven ta distinguir a os chugadors. Os equipes gosan tener una color u colors distintivas, por eixemplo, blanco y azul ta o Real Zaragoza u azul y grana ta a SD Huesca. En bellas cursas ciclistas, o líder d'a preba portía una camiseta distintiva (por eixemplo, de color amariella en o Tour de Francia u de color rosa en o Giro d'Italia).
Mancomunidat de Nacions
Esporte
thumb|left|150px| Partito de netball Os miembros d'a Mancomunidat de Nacions por os suyos vinclos historicos comparten esportes como o cricket, o rugby y o netbol y as relacions internacionals entre os miembros esdevinioron tamién rivalidaz esportivas. A competicion esportiva mas important son os Chuegos d'a Mancomunidat (Commonwealth Games), ista ye una competicion poliesportiva parellana a os Chuegos Olimpicos pero d'a que nomás fan parti os miembros d'a Mancomunidat. Amás tamién bi ha chuegos de bels esportes como os Chuegos d'a Mancomunidat de Judo y os Chuegos d'a Mancomunidat de Remo entre atros.
Bankers Life Fieldhouse
O Bankers Life Fieldhouse ye un pavillón poliesportivo d'a ciudat de Indianapolis, en os Estaus Unius. Recibe o suyo nombre por o patrocinio d'a interpresa Bankers Life.
Actualment ye a seu y o lugar an chugan os suyos partius os equipos de baloncesto d'os Indiana Pacers d'a NBA y as Indiana Fever d'a WNBA. Antimás, en altras anyadas, chugaron en iste pavillón l'equipo de futbol americano d'os Indiana Firebirds y os Indiana Ice, equipo d'a USHL, liga chuvenil de hockey sobre chelo.
Districto de Nogent-le-Rotrou
A suya población ye de 37.385 habitants en una superficie de 811 km², con una densidat de población de 46 hab/km.
A capital d'o districto ye a subprefectura de Nogent-le-Rotrou, y en fan parte 3 cantons y 48 comunas.
Banda de Mosica de Magallón
Coro
O coro d'a Sociedat Artistico Musical de Magallón estió creyau en aviento de 1999. Poseye 24 miembros, 11 mullers y 13 hombres.
Fisiolochía
thumb|300px|[[Claude Bernard ye conoixiu como lo pai d'a fisiolochía moderna.]]
A fisiolochía (d'o griego antigo φύσις (phýsis) "naturaleza", y λογία (lochia) "estudio") ye l'estudio scientifico de funcions y mecanismos en un sistema vivo. Como subdisciplina d'a biolochía, a fisiolochía se centra en cómo os organismos, os sistemas d'organos, os organos individuals, as celulas y as biomoleculas levan a cabo las funcions quimicas y fisicas en un sistema vivo. Seguntes as menas d'organismos, o campo se puede trestallar en: fisiolochía humana, fisiolochía medica, fisiolochía animal, fisiolochía vechetal, fisiolochía celular y fisiolochía comparada. Pa lo funcionamiento fisiolochico son fundamentals os procesos biofisicos y bioquimicos, os mecanismos de control homeostatico y la comunicación entre las celulas.
Bibliografía
Fisiolochía humana
Fisiolochía animal
Fisiolochía vechetal
Fisiolochía funchica
Fisiolochía d'os protistas
Fisiolochía d'as algas
Fisiolochía bacteriana
Valle de Valdelaguna
A suya población ye de 220 habitants (2007) en una superficie de 57,10 km², con una densidat de población de 2,37 hab/km².
Cheografía
A localidat de Valle de Valdelaguna se troba situada a 1.166 metros d'altaria sobre lo livel d'a mar, a una distancia de 71 km d'a ciudat de Burgos, a capital d'a suya provincia, y de 22 km de Salas de los Infantes, a capital d'a suya comarca y d'o suyo partiu chudicial.
D'o suyo termin municipal en fan parte os lugars de Nuestra Señora de la Vega, Bezares, Quintanilla de Urrilla, Huerta de Abajo, Tolbaños de Abajo, Tolbaños de Arriba y Vallejimeno.
Genuri
Genuri (Genuri en sardo; Genuri, en italiano y oficialment) ye una comuna sarda en a provincia italiana de su Campidanu de Mesu y rechión de Cerdenya, que feba parte de l'antigo reino de Cerdenya.
Cheografía
A localidat de Genuri ye situata a 243 metros d'altaria sobre o livel d'a mar.
Cynops orientalis
Cynops orientalis (Cynops orientalis en clasificación scientifica (David, 1873 ; tamién descrito como Hypselotriton orientalis)) ye una especie d'o chenero d'amfibios Cynops de l'orden d'os urodelos, subfamilia Pleurodelinae y familia Salamandridae, que tiene a suya aria de distribución en as provincias d'Anhui, Fujian, Guangxi, Henan, Hubei, Hunan, Jiangsu y Zhejiang (China), en altarias descritas dende 30 dica 1.100 metros.
Corrient electrica
A corrient electrica ye o fluxo u movimento de cargas electricas, que pueden estar negativas (electrons) u positivas (foratos). A unidat ta la corrient electrica d'o Sistema Internacional d'Unidaz (SI) ye l'amperio (simbolizato como A y que debe lo suyo nombre a lo fisicu francés André-Marie Ampère), que equivale a lo fluxo d'un coulomb de carga por segundo.
Definición
A magnitut d'una corrient electrica en un punto determinato ye a derivata respecto a lo tiempo d'a carga electrica:
Formalment s'escribe como:
A cantidat de carga Q que fluye por unidat de tiempo t ye I, que ye a intensidat d'a corrient.
Intensidat d'a corrient electrica
Decimos intensitat d'a corrient electrica a la carga Q que pasa por una sección d'un conductor en cada unidat de tiempo establita.
Bradley Center
Actualment ye a seu y o lugar an chugan os suyos partius os equipos de baloncesto d'os Milwaukee Bucks d'a NBA y Marquette Golden Eagles d'a liga universitaria d'os Estaus Unius. Antimás, en altras anyadas, chugaron en iste pavillón l'equipo de futbol americano d'o Milwaukee Mustangs; l'equipo de hockey sobre chelo d'o Milwaukee Admirals y l'equipo de futbol de Milwaukee Wave.
Corrient electrica
Intensidat d'a corrient electrica
En o SI s'esprisa en C/s, unidat que se diz amperio (A). Si a intensidat ye constant en o tiempo, parlamos d'a corrient contina; en caso contrario, ye l'alterna. Si no se produce almadacenamiento ni disminución de carga en dengún punto d'o conductor, a corrient ye estacionaria.
Como mesurar a intensidat d'a corrient
Ta mesurar a intensidat d'a corrient electrica s'emplega un aparato dito amperimetro, iste nombre viene d'ampere que ye a unidat en que se mesura a corrient electrica.
Ta fer a mesura d'a intensidat d'a corrient circulando por l'amperimetro, iste ha de situgar-se en serie, ye decir, en una configuración de conexión que os bornes u terminals d'os dispositivos se conecten secuencialment, de traza que o dispositivo sía travesato por a corrient. Ixo implica que l'amperimetro ha de tener una resistencia interna lo mas chicota posible, ta que no produzca una cayita de tensión apreciable. Por ixo, en o caso d'instrumentos basatos en os efectos eletromagneticos d'a corrient electrica, son dotatos de bobinas de filo grueso y con pocas espiras. En bels casos, ta premitir a mesura d'intensidaz superiors a las que poderban soportar os debanamientos y organos mecanicos de l'aparato sin de destruir-sen, lis se da d'una resistencia de muit chicota valura colocada en paralelo con o debanamiento, de traza que nomás pasará por ista una fracción d'a corrient prencipal. Ista resistencia adicional recibe o nombre de shunt.
Mullus auratus
O salmonet americano (Mullus auratus (Jordan y Gilbert, 1882) ) ye una especie de peix d'a orden d'os Perciformes y familia Mullidae que ye nativa de l'oceano Atlantico occidental.
Districto de Kastellin
O districto de Kastellin (en bretón arondisamant Kastellin, en francés arrondissement de Châteaulin) ye un districto d'o departamento francés de Finisterre y rechión Bretanya.
A suya población ye de 84.910 habitants en una superficie de 1.804 km², con una densidat de población de 47 hab/km².
A capital d'o districto ye a subprefectura de Kastellin, y en fan parte 6 cantons y 57 comunas.
Uòs
Uòs (Uòs en occitán, Huos en francés y oficialment) ye una comuna occitana en o departamento francés d'Alta Garona, districto de Sent Gaudenç, cantón de Banyeras de Luixón y rechión d'Occitania.
A suya población ye de 450 habitants (1999) en una superficie de 4,09 km², con una densidat de población de 110,02 hab/km².
Cantera (Cuevas d'Almudén)
Cantera ye un mont de 1.448 metros d'altarias d'os altos d'el Zancado situau en a provincia de Teruel, en o municipio de Cuevas d'Almudén.
En a suya cima bi ha un vértiz cheodesico.
Molimento Natural d'o Naixedero d'o río Pitarc
O Molimento Natural d'o Naixedero d'o río Pitarc ye un Molimento Natural d'Aragón que fa parti d'o rete d'espacios naturals protechitos. Declarato como espacio protechito o 15 d'aviento de 2009, se troba situato en o termin municipal de Pitarc, en o Mayestrato teruelano, ocupando 114 ha. en os arredols d'o naixedero d'o río Pitarc.
Furtei
Furtei (Furtei en sardo; Furtei, en italiano y oficialment) ye una comuna sarda en a provincia italiana de su Campidanu de Mesu y rechión de Cerdenya, que feba parte de l'antigo reino de Cerdenya.
Molimento Natural d'o Naixedero d'o río Pitarc
Cheolochía
thumb|230px|left|[[Río Pitarc amán d'o suyo naixedero]] O río Pitarc travesa o sinclinal de Fortanet, entre as sierras de Canyada, a l'ueste y de la Lastra a l'ueste. A val que forma o río tien o suyo orichen en o Cretacio superior, y ye formata por calsinera, salagons y archilas. A permeabilidat d'istos materials, debito a os procesos de fracturación y disolución karstica que se han producito, fa que se comporten como un aqüifero, cullindo l'augua d'a plevia y metendo-la a o fluxo soterranyo. Iste aqüifero ye isolato por os materials archilo-arenosos que constituyen a formación d'Utriellas d'atros aqüiferos d'a redolada que se troban a una fondaria mayor.
Furtei
A suya población ye de 1.652 habitants (2007) en una superficie de 26,12 km², con una densidat de población de 63,24 hab/km².
Cheografía
A localidat de Furtei ye situata a 90 metros d'altaria sobre o livel d'a mar.
Molimento Natural d'o Naixedero d'o río Pitarc
Flora
A flora d'o río Pitarc destaca especialment. Ya en o sieglo XIX o botanico aragonés Ignacio Jordán de Asso y del Río vesitó y documentó a-saber-las especies vechetals d'ista zona. thumb|180px|left|[[Capra pyrenaica hispanica]] As condicions d'humidat son prou buenas, por o que a vechetación ye abundant, destacando en as riberas os salces (Salix sp), chopos (Populus sp) y albernices (Alnus glutinosa); en as laderas caixicos (Quercus faginea) chunto a os buixos (Buxus sempervirens) y seneras (Amelanchier ovalis), constituindo una representación de selvas mixtas submediterranias; en as zonas rocosas d'as foces se troban tot tipo de flora rupícola especializata y ta rematar as sierras d'a redolada, mas xutas, son cubiertas de pinars (Pinus nigra). A cita de l'alberniz ye dubdosa, y por o menos actualment no se troba en este parache.
Vilviestre del Pinar
Vilviestre del Pinar ye un municipio d'a comunidat autonoma castellanoleyonesa en a provincia de Burgos, situau en a comarca de Sierra de la Demanda y partiu chudicial de Salas de los Infantes.
Villanueva de Carazo
Villanueva de Carazo ye un municipio d'a comunidat autonoma castellanoleyonesa en a provincia de Burgos, situau en a comarca de Sierra de la Demanda y partiu chudicial de Salas de los Infantes.
A suya población ye de 31 habitants (2008) en una superficie de 7,38 km², con una densidat de población de 4,20 hab/km².
Cheografía
A localidat de Villanueva de Carazo se troba situada a 1.064 metros d'altaria sobre lo livel d'a mar, a una distancia de 50 km d'a ciudat de Burgos, a capital d'a suya provincia.
Vilviestre del Pinar
A suya población ye de 751 habitants (2008) en una superficie de 33,90 km², con una densidat de población de 22,16 hab/km².
Cheografía
A localidat de Vilviestre del Pinar se troba situada a 1.139 metros d'altaria sobre lo livel d'a mar, a una distancia de 78 km d'a ciudat de Burgos, a capital d'a suya provincia, y de 23 km de Salas de los Infantes, a capital d'a suya comarca y d'o suyo partiu chudicial.
Molimento Natural d'o Naixedero d'o río Pitarc
Flora
Adintro d'a foz se fa mas densa a vechetación con serberas (Sorbus sp), avellaneras (Corylus avellana), acirons (Acer campestre), latoners (Celtis australis), madreselvas (Lonicera etrusca), liedras (Hedera helix) y en primavera flors como as vrioletas (Viola willkommii), flors de primavera (Hepática nobilis) u leiteruelas (Euphorbia sp) entre atras.
Fauna
A fauna ye tamién variata, tanto en o propio río Pitarc como en os suyos arredols. En as auguas d'o río destaca a presencia d'a truita común (Salmo trutta) y d'a loira (Lutra lutra).
En os cinglos de calsinera a os cantos d'o río viven o vueitres (Gyps fulvus) y bucardos (Capra pyrenaica hispanica)
Fusión nucleyar
thumb|230px|Fusión nucleyar de tipo [[deuterio-tritio (D-T)]] En fisica y quimica, a fusión nucleyar ye o proceso por o que dos nuclios atomicos s'aunen ta fer parte d'uno nuevo con peso atomico mas gran. No s'ha de trafucar con a mena d'accident d'as centrals nucleyars denominada "fusión d'o nuclio", que fa referencia a cuan a parte mas "interna" (nuclio) d'o reactor nucleyar se funde, ye decir se regala, como resultau d'a perda d'o suyo control y refricheración.
Toril
Toril ye un de los dos lugars constituyents de lo municipio de Toril y Masegoso, en la provincia de Teruel (Aragón) y en la comarca de la Sierra d'Albarrazín. La suya población ye de 18 habitants (2010).
Toponimia
Lo toponimo Toril se puede interpretar a partir de la cultura ganadera como un puesto a on cerraban toros, por eixemplo un toro que s'emplegaría como semental , sin poder-se descartar que fuesen toros de lidia. En tauromaquia existe la parola toril pa dicir una puerta d'acceso de los toros a lo ruedo. En la Sierra d'Albarrazín bi ha microtoponimos con la parola Toril en Bronchales (Los Toriles, en El Puerto cerca de la Fuent d'El Canto), y Oriuela (El Toril, a on que cerraban vacumen).
Manimenos, en la Peninsula Iberica bi ha muitos toponimos con la parola Toril u Turil y existe la posibilidat d'interpretar-ne beluns a partir de luengas prerromanas adintro d'un conchunto de toponimos que constituyen la serie TUR-.
La primera mención probable de Toril como microtoponimo en lo Sud de la Sierra d'Albarrazín se troba enta 1326 en lo "Libro de pasos, masadas, abrevaderos y dehesas" referiu a la heredat de Val de Cabriuel. En ixos tiempos no debeba d'existir como aldeya pero si como masada u grancha :
Las mencions entre 1646 y 1713 tamién levan l'articlo definiu El (El Toril), manimenos dende 1717 s'escribe Toril sin d'articlo.
Cheografía
Toril ye situau a piet de la sierra de Chabalón, baixo la suya versant ueste; y a piet de Refrontón (1.598 m), baixo la suya versant sud. Seguindo-la enta lo Norte se plega dica un cruce con la A-1513 entre Terrient y Val de Cuenca, seguindo la carretera A-2703 enta lo Sud se plega dica Arroyofrido, y si chira a dreita se plega por la TE-912 a Masegoso.
Historia
Las mencions d'El Toril en 1457 y 1519 yeran como grancha u masada de la ciudat d'Albarrazín, y tamién como termin d'esta ciudat.